Eva Sivertsen

Eva Sivertsen () var ein norsk språkforskar. Ho var den første kvinnelege professoren i engelsk språkvitskap i Noreg. Ho var rektor ved Universitetet i Trondheim (AVH) frå 1975 til 1981.

Sivertsen tok examen artium ved Trondheim katedralskule i 1942. I 1943 byrja ho universitetsstudia sine ved Universitetet i Oslo (UiO), men då universitetet vart stengt av tyskarane under krigen, måtte ho ta eit opphald i studiane. Ho studerte i London i perioden 1949–1950, og vart cand.philol. ved UiO i 1951, med engelsk som hovudfag.

I 1961 vart ho dr.philos. ved UiO med avhandlinga Cockney Phonology. Same år vart ho utnemnd til professor ved NLHT (frå 1968 Universitetet i Trondheim (AVH); frå 1996 del av NTNU).

Ho vart vald til rektor for Universitetet i Trondheim (AVH) i to periodar, frå 1975 til 1981, og var då den første kvinna i Norden med rektorverv ved høgskule eller universitet.

Ho var medlem av Noregs almenvitenskapelige forskingsråd (NAVF) i 16 år frå 1970, dei siste fire åra som regjeringsoppnemnd styreformann. Då ho byrja i NAVF var ho einaste kvinne også der.

I 1982 vart ho utnemnd til kommandør av St. Olavs Orden. 

Kjelder

Denne artikkelen bygger på «Eva Sivertsen» frå ,  den 27. september 2025.  

 Litteratur 

 Olsen, Anne-Marie Langvall (red.): Om språk og utdanning : festskrift til Eva Sivertsen = essays til ære for Eva Sivertsen. Oslo: Universitetsforlaget, 1992

Kategori:Rektorar ved NTNU
Kategori:Professorar ved NTNU
Kategori:Norske språkforskarar